ডুবুরি (পাখি)
ডুবুরি বা ডুবালু ( বা Dabchick; বৈজ্ঞানিক নাম:"Tachybaptus ruficollis") ট্যাশিব্যাপটাস () গণের পোডিসিপেডিডি () গোত্রের অন্তর্গত একটি ছোট আকৃতির জলজ পাখি। এদের সাঁতার কাটা আর ডুব দেবার অস্বাভাবিক দক্ষতা থাকার কারণে নাম হয়েছে ডুবুরি। বিশাল এলাকা জুড়ে ডুবুরির আবাস হলেও এদের সংখ্যা কম এবং দিন দিন সংখ্যা কমেই যাচ্ছে। সারা দুনিয়ায় ৩ কোটি ১৫ লক্ষ বর্গ কিলোমিটার এলাকা জুড়ে প্রায় ৬ লাখ ১০ হাজার থেকে ৩৫ লাখ ডুবুরি রয়েছে।
মাছমুরাল
মাছমুরাল (বৈজ্ঞানিক নাম: "Pandion haliaetus"), অসপ্রে বা উখস Pandionidae (প্যান্ডিয়নিডি) গোত্র বা পরিবারের অন্তর্গত Pandion (প্যান্ডিয়ন) গণের অন্তর্ভুক্ত একমাত্র সদস্য। মাছমুরালের বৈজ্ঞানিক নামের অর্থ "প্যান্ডিয়নের সামুদ্রিক ঈগল" (গ্রিক: "pandion" = প্যান্ডিয়ন এথেন্সের পৌরাণিক রাজা; লাতিন: "haliaetos" = সামুদ্রিক ঈগল)। পাখিটি অ্যান্টার্কটিকা মহাদেশ, মরু ও মেরু অঞ্চল ছাড়া সমগ্র পৃথিবীতে দেখা যায়। সারা পৃথিবীতে এক বিশাল এলাকা জুড়ে এদের আবাস, প্রায় ৩ কোটি ১৫ লক্ষ বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা ক্রমেই বাড়ছে। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।কানাডার নোভাস্কশিয়া প্রদেশের প্রাদেশিক পাখি ঘোষণা করা হয়।